Այս համագումարը կազմակերպուեցաւ այդ համալսարանին ու «Համաշխարհային երիտասարդներու բարեկամութեան ու զօրակցութեան միութեան» համատեղ ճիգերով։ Համագումարին նիւթն էր «Համաշխարհայնացումի պայքարին մէջ Հայկական Ցեղասպանութեան պնդումները»։ Համագումարի առաջին օրը, «Հանրային դիւանագիտութիւն ու Հայկական Հարցը» նիւթին շուրջ բանախօսեց համալսարանի դասախօսներէն Ճան Իւնվեր։